open-index/open-wikipedia-markdown huggingface dataset:
Ինքը և իր կատուն

**Ինքը և իր կատուն** (), Մակոտո Շինկայյի հինգ րոպեանոց OVA-ն։ «Իր աշխատանքում Մակոտո Շինկայը փորձել է թրթռուն ջերմությունը, մոտավոր շոշափվող լինելիության միայնությունը, նուրբ զգացմունքները վերափոխել պատկերների և ձայնի»։ Չորս սերիայից բաղկացած «Ամեն ինչ փոխվում է» խորագրով անիմե շարքը եթեր է հեռարձակվել 2016 թվականի մարտին, Ultra Super Anime Time-ի կազմում և OVA-յի ռիմեյքն է։ Հեռուստասերիալի մանգա-վերամշակման հեղինակը Ցուբասա Յամագուչին է։ Դրա մասին հայտարարվել է «Afternoon» ամսագրի էջերում, այն թողարկվել է 2016 թվականի փետրվարից մինչև մայիս։

## Ստեղծում
Մակոտո Շինկայն իր առաջին ֆիլմը ամբողջությամբ նկարել է տնային համակարգչով, Adobe Photoshop ծրագրով և ինքն էլ հնչյունավորել է կատվի դերը։ Նկարել է ձեռքով` օգտագործելով համակարգչային եռաչափ գրաֆիկա։ Ֆիլմի երաժշտությունը գրել է նրա ընկեր Թեմոնը։ Գրեթե ամբողջ անիմեում կանացի արտահայտությունները փոխարինվում են գրություններով, հնչունավորում արված է ընդամենը երկու ակնարկի դեպքում։

## Սյուժե
Գործողությունները տեղի են ունենում ամբողջ տարվա ընթացքում։ Անձրևոտ մի օրը *Նա* փողոցում գտնում է Տյոբի անունով մի կատվի և բերում տուն։ Տյոբին սիրահարվում է իր տիրուհուն` նրա բարության ու գեղեցկության պատճառով։ Ամռանը Տոբին ընկերուհի է գտնում` Միմին։ Սա պատմություն է կատվի և իր տիրուհու հարաբերությունների մասին` կենդանու տեսանկյունից։

## Կերպարների ցանկ
### Kanojo to Kanojo no Neko

**Տյոբի**
: Սեյյու։ Մակոտո Շինկայ

**Միմի**
:Սեյյու։ Միկո Սինոհարա

**Նա**
:Սեյյու։ Միկո Սինոհարա

### Kanojo to Kanojo no Neko: Everything Flows
**Աղջիկ**
:Սեյյու։ Կանա Խանաձավա

**Սև կատու**
:Սեյյու։ Ասանումա Սինտարո

## Թողարկում DVD ձևաչափով
Սկզբնապես ֆիլմը թողարկվում էր CD ձևաչափով, որն ընդգրկում էր սաունդթրեքը։ Այնուհետև CD ձևաչափից անցում է կատարվել DVD ձևաչափի` որպես հեղինակի առաջին ստեղծագործություն հաջորդած` «Հեռավոր աստղի ձայնը» ֆիլմից առաջ։

## Ծանոթագրություններ

## Արտաքին հղումներ
* «Ինքը և իր կատուն» անիմեն Anime News Network կայքի հանրագիտարանում
* «Ինքը և իր կատուն» անիմեն AniDB տվյալների բազայում 
* She and Her Cat -Everything Flows- (TV)
* She and Her Cat: Everything Flows

Կատեգորիա:1999 դրամա ֆիլմեր
Կատեգորիա:1999 մուլտֆիլմեր
Կատեգորիա:Ճապոնական դրամա ֆիլմեր
Կատեգորիա:Մանգաներ
Կատեգորիա:Մուլտֆիլմեր կատուների մասին
Գոռ Երանյան

**Գոռ Երանյան** (), պատմաբան, թուրքագետ, ՀՀ ԱԺ 7-րդ գումարման պատգամավոր։ Մանդատը ստացել է 2020 թվականի հոկտեմբերի 1-ին։

## Կենսագրություն
Ծնվել է 1990 թվականի նոյեմբերի 28-ին Մասիսի շրջանի Դարակերտ գյուղում։

2011 թվականին ավարտել է Երևանի պետական համալսարանի պատմության ֆակուլտետի բակալավրիատը,  2013 թվականին ՝ նույն ֆակուլտետի մագիստրատուրան։ 2016 թ.՝  ՀՀ գիտությունների ազգային ակադեմիայի պատմության ինստիտուտի ասպիրանտուրան։ Պատմական գիտությունների թեկնածու։

2015 թվականից ՀՀ գիտությունների ազգային ակադեմիայի պատմության ինստիտուտի գիտաշխատող է։  2016 թվականից աշխատում է Մեսրոպ Մաշտոցի անվան հին ձեռագրերի գիտահետազոտական ինստիտուտում։ 2017-2020 թվականներին դասավանդել է Երեւանի պետական համալսարանի պատմության ֆակուլտետում։

2012-2020 թվականներին եղել է  Սիվիլիթաս հիմնադրամի թուրքերենի թարգմանիչ և վերլուծաբան։

Մեկ մենագրության ու մի շարք գիտական հոդվածների հեղինակ է։

## Քաղաքական գործունեություն
2020 թվականի հոկտեմբերի 1-ին ԱԺ պատգամավոր է ընտրվել «Իմ քայլը» կուսակցությունների դաշինքի համապետական ընտրական ցուցակով՝ փոխարինելով Արմեն Փամբուխչյանին։

## Ընտանիք
Գոռ Երանյանը ամուսնացած է, ունի մեկ զավակ։

## Ծանոթագրություններ

Կատեգորիա:ԵՊՀ շրջանավարտներ
Կատեգորիա:ՀՀ ԱԺ 7-րդ գումարման պատգամավորներ
Կատեգորիա:Հայ թյուրքագետներ
Կատեգորիա:Հայ պատմաբաններ
Կատեգորիա:Հայ քաղաքական գործիչներ
Կատեգորիա:Պատմական գիտությունների թեկնածուներ
Համզա Չաուդրի

**Համզա Դյուան Չաուդրի** (, ), անգլիացի ֆուտբոլիստ, «Լեսթեր Սիթիի» կիսապաշտպան։

## Ակումբային կարրիերա
Չաուդրին 16 տարեկանից մարզվել է «Լեսթեր Սիթիի» ֆուտբոլային ակադեմիայում։ 2016 թվականի փետրվարին վարձավճարով տեղափոխվել է  «Բերտոն Ալբիոն» ակումբ։ 2016 թվականի փետրվարի 27-ին նշել է նորամուտը թիմի կազմում՝ փոխարինման դուրս գալով Լիգայի 1-ի՝ «Ուոլսոլի» դեմ խաղում։ 2016/17 մրցաշրջանի մեկնարկից առաջ դարձյալ վարձավճարով տեղափոխվել է  «Բերտոն Ալբիոն»։ 2016 թվականի օգոստոսի 6-ին Չեմպիոնշիփում նորամուտը նշել է «Նոթինգհեմ Ֆորեստի» դեմ խաղում՝ այդ խաղում գոլային փոխանցում կատարելով խաղընկերոջը.

2017 թվականի սեպտեմբերի 19-ին Համզան նորամուտը նշել է «Լեսթեր Սիթիի» հիմնական կազմում՝ փոխարինելով Վիլֆրիդ Նդիդիին «Լիվերպուլի» դեմ խաղում, որն անցկացվել է Անգլիական լիգայի գավաթի խաղարկության երրորդ փուլի շրջանակներում։ 2017 թվականի նոյեմբերի 28-ին Չաուդրին նորամուտը նշել է Պրեմիեր լիգայում՝ փոխարինելով Շինջի Օկազակիին «Տոտենհեմի» դեմ խաղում։ 2018 թվականի ապրիլի 14-ին առաջին անգամ խաղադաշտ է դուրս եկել «Լեսթերի» մեկնարկային կազմում  Պրեմիեր լիգայի՝ «Բարնլիի» դեմ խաղում։

## Կարիերան հավաքականում
2018 թվականի մայիսի 26-ին Համզա Չաուդրին նորամուտը նշել է Անգլիայի մինչև 21 տարեկանների հավաքականում՝ փոխարինման դուրս գալով Չինաստանի հավաքականի դեմ Տուլոնի մրցաշարի շրջանակներում կայացած խաղում։ Մրցաշարում անցկացրել է չորս հանդիպում, այդ թվում մասնակցելով Մեքսիկայի դեմ հաղթական եզրափակչին։

## Անձնական կյանք
Համզայի հայրը ծնունդով Գրենադայից է, իսկ մայրը՝ Բանգլադեշից։

## Ձեռքբերումներ
; Անգլիայի հավաքական (մինչև 21)
* Տուլոնի մրցաշարի հաղթող – 2018

## Ծանւթագրություներ

## Արտաքին հղումներ
* Ֆուտբոլիստի էջը «Լեսթեր Սիթիի» պաշտոնական կայքում 

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Բարտոն Ալբիոնի ֆուտբոլիստներ
Կատեգորիա:Լեսթեր Սիթիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ուոթֆորդի ֆուտբոլիստներ
Կատեգորիա:Շեֆիլդ Յունայթեդի ֆուտբոլիստներ
Երկուսը մեկ անձրևանոցի տակ

«**Երկուսը մեկ անձրևանոցի տակ**» , երաժշտական գեղարվեստական ֆիլմ, որը նկարահանվել է Սերգեյ Ալեքսանդրովիչ Աբրամովի վեպի հիման վրա։

## Սյուժե
Երաժշտական էքսցենտրիկ հեքիաթ է կրկեսի արտիստների կյանքից։ Դանը աճպարար է, որը պատրաստում է նոր ներկայացումը։ Նա պետք է անի անհնարինը, որ ծրագիրն արժանի լինի հանդիսատեսին ներկայացնելուն։ Կրկեսային ներկայացման տնօրեն Տիլը պահանջում է, որ համարը կատարվի հեշտությամբ և անհոգորեն։ Վարպետական անհոգության հասնելու համար անհրաժեշտ է երկուսից մեկը՝ ամենօրյա աշխատանք կամ հրաշք։

Կրկեսի դերասան աճպարար Դանը անձրևի ժամանակ հանդիպում է Օլյային։ Ժամադրության ընթացքում իմանում է, որ նա կախարդուհի է։ Դանը չի հավատում, բայց հանդիպումից անմիջապես հետո նրա կյանքում սկսում են հրաշքներ կատարվել։ Բուկինիստական խանութում նա հազվադեպ հին գիրք է գտնում, հաջողությամբ անցկացնում է ներկայացման փորձերը, ինչպես խոստացել էր իր կախարդուհին։ Դանը նախկինի պես հրաժարվում է հավատալ, և Օլյան յուրօրինակ քննություն է կազմակերպում՝ պատվեր կատարելու ցանկություն։ Վերջին ցանկությունը նոր համարի մասին է, որը նա ցանկանում էր բեմադրել, այն կատարվում է, բայց դա վերջինն է։ Օլգան նրա կյանքից անհետանում է նույնպես հանկարծակի, ինչպես հայտնվել էր անձրևի ժամանակ։

## Դերերում
* Իվար Կալնինշ – Դան (Դանիել Ֆրոլովիչ Շերեմետև) / Դանի պապը
* Ինոկենտի Սմոկտունովսկի – Տիլ
* Ելենա Սաֆոնովա – Օլյա
* Նատալյա Անդրեյչենկո – Լյուդմիլա
* Ելենա Յակովլեվա – Լերա
* Եվգենի Բիլյաուեր – Նիկոլայ Զերնով
* Նատալյա Ակիմովա – Դանի տատիկը

## Նկարահանող խումբ
* Սցենարի հեղինակ՝ Սերգեյ Աբրամով
* Ռեժիսոր՝ Գեորգի Յունգվալդ-Խիլկևիչ
* Օպերատոր՝ Ալբերտ Օսիպով
* Նկարիչներ՝ Մարկ Կոնիկ, Իգոր Բրիլ
* Կոմպոզիտոր՝ Իսահակ Շվարց
* Երգերի տեքստերի հեղինակ՝ Իլյա Ռեզնիկ
* Կատարողներ՝
** Օլեգ Անոֆրիև («Երգ կրկեսի մասին»)
** «Հույս» եռյակ («Ах, если б не было дождя»)
* Կինեմատոգրաֆիայի պետական սիմֆոնիկ նվագախումբ
* Դիրիժոր՝ Էմին Խաչատրյան
* ԽՍՀՄ Հեռուստառադիոպետկոմի էստրադային անսամբլ
* Դիրիժոր՝ Բորիս Ֆրուկմին (լուսագրերում՝ Ա. Ֆրումկին)
* Գլխավոր խորհրդատու՝ Լեոնիդ Կոստյուկ
* Խմբագիր՝ Ի. Մատյաշեկ
* Երաժշտական խմբագիրներ՝ Լ. Գլուշչենկո, Ե. Վիտուխինա
* Տնօրեն Սերգեյ Ցիվիլկո

## Ծանոթագրություններ

## Արտաքին հղումներ
* «Двое под одним зонтом» на сайте «Энциклопедия отечественного кино»
*  Օդեսայի կինոստուդիայի պատոնական կայքում

Կատեգորիա:1980-ականների ռուսերեն ֆիլմեր
Կատեգորիա:1983 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային ֆիլմեր
Bridge over Troubled Water

**«Bridge over Troubled Water»** (), ամերիկյան Simon & Garfunkel դուետի երգը՝ 1970 թվականին թողարկված **Bridge over Troubled Water** հինգերորդ ստուդիական ալբոմից։

AllMusic-ի կայքում Ուիլյամ Ռուլմանը «Bridge Over Troubled Water» երգի իր գրախոսականում այն անվանում է «երգերի հռչակավոր հեղինակ Պոլ Սայմոնի կարիերայում ամենահեղինակավոր երգը և Simon & Garfunkel շատ հաջող դուետի 1960-ական թվականների ամենահաջող երգը»։

ԱՄՆ-ում երգն զբաղեցրել է Billboard Hot 100 հիթ-շքերթի 1-ին հորիզոնականը։ Այն երրորդ երգն էր Սայմոնի և Գարֆանկելի դուետի կարիերայում, որը հասել է 1-ին հորիզոնական («The Sound Of Silence» և «Mrs. Robinson»)։ Նաև այն եղել է վերջինը։

2004 թվականին Rolling Stone ամսագիրը Սայմոնի և Գարֆանկելի կատարմամբ «Bridge over Troubled Water» երգը զետեղել է իր «Բոլոր ժամանակների 500 մեծագույն երգերի» ցանկի 47-րդ հորիզոնականում։ 2011 թվականի ցանկում երգը 48-րդ տեղում է։ Բացի այդ, այս երգը նրանց կատարմամբ ընդգրկվել է Ռոքնռոլի փառքի սրահի կազմած *500 Songs That Shaped Rock and Roll* ցանկում։

## Քավեր տարբերակներ
### Artists for Grenfell (2017)
Լոնդոնի Grenfell Tower շենքում տեղի ունեցած ողբերգական հրդեհից հետո, որտեղ զոհվել են տասնյակ բնակիչներ, Մեծ Բրիտանիայում բարեգործական սինգլ է ձայնագրվել։ Կազմակերպիչը երաժշտական պրոդյուսեր Սայմոն Քաուելն էր, որը երգի նոր տարբերակի ձայնագրման համար գործիքավորում է արել Sarm West Studios ստուդիայի մոտ։ Ընդհանուր առմամբ ձայնագրությանը մասնակցել են շուրջ 50 երաժիշտներ, որոնք հունիսի 21-ին միավորվել են *Artists for Grenfell* ընդհանուր անվանումով։ Կատարողների թվում էին Ռոբի Ուիլյամսը, Ջերի Հալիուելը (Spice Girls-ից), Ջեյմս Բլանտը, Լիամ Փեյնը (One Direction խմբից), Stormzy-ը, Լուիզա Ջոնսոնը (The X Factor-ի հաղթող), Էմելի Սանդեն, Փիքսի Լոտը, Ռիտա Օրան, Լեոնա Լյուիսը, Տուլիսա Կոնտոստավլոսը, Raye-ը, Քելլի Ջոնսը (*Stereophonics* խմբի մենակատար)։ Կիթառի բաժինը կազմել են լեգենդար կիթառահարներ Բրայան Մեյը (Queen), Նայլ Ռոջերսը և Պիտ Թաունսենդը (The Who)։
Սինգլի թողարկման առաջին օրվա տպաքանակը կազմել է 120,000 օրինակ, ինչը 2010 թվականի թողարկման առաջին օրվա լավագույն արդյունքն է։ Արդյունքում սինգլը 2017 թվականի հունիսի 23-ին բրիտանական UK Singles Chart պաշտոնական հիթ-շքերթում զբաղեցրել է 1-ին հորիզոնականը։ Շուրջ 300 հոգուց բաղկացած երգչախմբին՝ խմբավար Գարեթ Մելոունի ղեկավարությամբ, մասնակցել են Grenfell Tower այրված տան ներկայացուցիչները։

## Հիթ-շքերթներ

### Շաբաթական հիթ-շքերթներ (1970-71)

### Տարեկան հիթ-շքերթներ

### Բոլոր ժամանակների հիթ-շքերթներ

### Հավաստագրումներ

### Artists for Grenfell, 2017 թվականի տարբերակ

## Ծանոթագրություններ

## Գրականություն

* 
* 
* 
* 
* 
* 

## Արտաքին հղումներ
* , Paul Simon, Composer; sung by Art Garfunkel
* 

Կատեգորիա:1971 սինգլներ
Կատեգորիա:1979 սինգլներ
Կատեգորիա:Billboard Hot 100 գլխավորած սինգլներ
Կատեգորիա:UK Singles Chart գլխավորած սինգլներ
Կատեգորիա:Գրեմմի մրցանակակիր երգեր
Կատեգորիա:Գրեմմի մրցանակակիր ձայնագրություններ
Կատեգորիա:Երգեր այբբենական կարգով
Ապերտուրա

մինի

**Ապերտուրա** ( – *անցք*), օպտիկական սարքի գործող կտրվածք, բնութագրվում է ոսպնյակների չափսերով կամ դիաֆրագմաներով։ Տարբերում են անկյունային ապերտուրա (\alpha )՝ օպտիկական սարքի մեջ մտնող լույսի կոնաձև փնջի եզրային ճառագայթների միջև կազմված անկյունը և թվային ապերտուրա, որը հավասար է n sin {\alpha}/{2} (n–ը առարկան շրջապատող միջավայրի բեկման ցուցիչն է)։

Թվային ապերտուրայի մեծությունից է կախված պատկերի պայծառությունը (համեմատական է ապերտուրայի քառակուսուն) և լուծող ուժը (համեմատական է պերտուրաին)։

Կատեգորիա:Օպտիկա
Նարեկ Ղահրամանյան

**Նարեկ Ղահրամանյան** (), հայ երկրաֆիզիկոս, ՀՀ ԱԺ 7-րդ գումարման պատգամավոր։ Մանդատը ստացել է 2020 թվականի հոկտեմբերի 1-ին։

## Կենսագրություն
Ծնվել է 1991 թվականի ապրիլի 16-ին Կապանում։
2012-2014 թվականներին ծառայել է ՀՀ զինված ուժերում։
2012 թվականին ավարտել է Երևանի պետական համալսարանի աշխարհագրության և երկրաբանության ֆակուլտետի երկրաֆիզիկա բաժինը։ 
2015-2016 թվականներին եղել է «Կովկասյան բարիքներ» ՍՊԸ լեռնային ճարտարագետ։

## Քաղաքական գործունեություն
2018 թ. հուլիս-հոկտեմբեր՝ Կապան խոշորացված համայնքի ղեկավարի պաշտոնակատար։

2020-2021 թթ.՝ ԱԺ պատգամավոր («Իմ քայլը» կուսակցությունների դաշինքի համապետական ընտրական ցուցակ)։ ԱԺ տարածաշրջանային եւ եվրասիական ինտեգրման հարցերի մշտական հանձնաժողովի անդամ։ «Իմ քայլը» խմբակցության անդամ։

2021 թ. հունիսի 20-ին ԱԺ պատգամավոր է ընտրվել «Քաղաքացիական պայմանագիր» կուսակցության համապետական ընտրական ցուցակով։

## Ընտանիք
Նարեկ Ղահրամանյանը ամուսնացել է Ք. Կապանի բնակիչ՝ Դիանա Արշակի Ավանեսյանի հետ (Ծնված 1999.04.02), ունի մեկ զավակ։

## Ծանոթագրություններ

Կատեգորիա:ՀՀ ԱԺ 7-րդ գումարման պատգամավորներ
Կատեգորիա:ՀՀ ԱԺ 8-րդ գումարման պատգամավորներ
Կատեգորիա:Հայ երկրաֆիզիկոսներ
Կատեգորիա:Հայ քաղաքական գործիչներ
Կատեգորիա:Քաղաքացիական պայմանագիր կուսակցության անդամներ
Հարավռուսական նկարիչների ընկերակցություն

**Հարավռուսական նկարիչների ընկերակցություն** (ՀՌՆԿ), Ռուսական կայսրության հարավի գեղարվեստի սիրահարների միություն (այստեղից էլ անվանումը)։ ՀՌՆԿ-ն ուներ Օդեսայի նկարիչների անկախ ստեղծագործական միավորման կարգավիճակ։

## Պատմություն
Ստեղծվել է Օդեսայում 1890 թվականին մի խումբ նկարիչների կողմից, որոնց թվում էին Ալեքսանդր Պոպովը, Կիրիակ Կոստանդին և ուրիշներ։ Հարավռուսական նկարիչների ընկերակցությունը դարձել էր Ռուսաստանի այդ ժամանակվա մշակութային և գեղարվեստական կյանքի նկարիչների գեղարվեստական կենտրոնը։

Մինչև 1919 թվականը ընկերակցությունը յուրաքանչյուր աշնանը անցկացնում էր ցուցահանդեսներ, որտեղ ցուցադրվում էին ընկերակցության շատ նկարիչների՝ Կ. Կոստանդիի, Ե. Բուկովեցկու, Ն. Օկոլովիչի, Պ. Նիլուսի, Նիկոլայ Կուզնեցովի, Ա. Պոպովի, Պ. Գանսկու, Գ. Գոլովկովի, Տ. Դվորնիկովի, Բ. Էդուարդսի, Ա. Կոբցևի աշխատանքները։ Այդ ցուցահանդեսներում ցուցադրվել են նաև այլ ականավոր նկարիչների գործերը` Հովհաննես Այվազովսկու, Իսահակ Լևիտանի, Իլյա Ռեպինի, Վալենտին Սերովի։

Ընկերակցությունը գոյատևել է մինչև 1922 թվականը, որից հետո դրա հիման վրա հիմնադրվել է Կիրիակ Կոստանդիի անվան գեղարվեստական խումբը։ Կոստանդին ղեկավարել էր ընկերակցությունը 1902-1921 թվականներին։

Հարավռուսական նկարիչների ընկերակցության ավանդույթները շարունակվում են Օդեսայի արվեստագետների ստեղծագործություններում։

## Ծանոթագրություններ

## Արտաքին հղումներ
* Հարավռուսական նկարիչների ընկերակցության կանոնադրությունը - Օդեսա, 1894.
* Հարավռուսական նկարիչների ընկերակցություն
* ...Շատ լավ ու տարբեր բաներ 
* Հարավռուսական նկարիչների ընկերակցության 100-ամյակը

Կատեգորիա:Ռուսաստանի մշակույթ
Քրիստոֆեր Հիվյու

**Քրիստոֆեր Հիվյու** (, ), նորվեգացի կինոդերասան, պրոդյուսեր և սցենարիստ, որն առավել հայտնի Է «HBO» ալիքի «Գահերի խաղը» ֆենթեզի հեռուստասերիալում «Տորմունդի վիթխարի մահը» դերով։

## Կենսագրություն
Նորվեգացի դերասան Էրիկ Հիվյուի որդին է։ 2004 թվականին ավարտել է Ռուսաստանի թատերական արվեստի ինստիտուտի՝  Դանիայի Օրհուս քաղաքի մասնաճյուղը։

2012 թվականին սկսել է աշխատել Մ. Նայթ Շյամալանի «Մեր թվարկությունից հետո» ֆիլմում։

## Ֆիլմագրություն

## Մրցանակներ և անվանակարգեր

## Տես նաև
*Գահերի խաղը (հեռուստասերիալ)

## Ծանոթագրություններ

Կատեգորիա:Նորվեգացի դերասաններ
Կատեգորիա:Նորվեգացի կինոռեժիսորներ
Փոքրիկ խաչակիրը

**Փոքրիկ խաչակիրը** (, ), պատմական դրամա, որը նկարահանվել է Չեխիայի, Սովակիայի և Իտաիայի հետ համատեղ, այն նկարահանել է Վացավ Կադրնկոյը, Յարոսլավ Վրխլիցկիի «Փոքրիկ խաչակիրը Սվայնովայից» () բանաստեղծության մոտիվներով։ Կինոնկարների համաշխարհային պրիմիերան կայացել է 2017 թվականի հուլիսի 5-ին Կառլովի Վարիի միջազգային կինոփառատոնում, որտեղ այն ստացել է «Բյուրեղյա գլոբուս» գլխավոր մրցանակը։ Կինոփառատոնի վերջին 15 տարվա ընթացքում սա առաջին դեպքն է, երբ գլխավոր մրցանակը շնորհվում է չեխական ֆիլմին։

Ֆիմը պատմում է Բորժեկի անունով ասպետի մասին, որը ուղարկվել է Ենիկայի որդու փնտրման համար, ով փախել է հայրական տնից Խաչակրաց արշավանքների համար և ուղևորվել է Սուրբ երկիր։

## Դերերում
* Կարե Ռոձեն-Բորժեկ
* Աեշ Բիլիկ-Սիմկո
* Մատոուշ Ջոն-Ենիկ

## Մրցանակներ և անվանակարգեր

## Ծանոթագրություններ

## Արտաքին հղումներ
* 

Կատեգորիա:2010-ականների պատմական ֆիլմեր
Կատեգորիա:2017 դրամա ֆիլմեր
Կատեգորիա:Իտալական դրամա ֆիլմեր
Կատեգորիա:Իտալական կինոկատակերգություններ
Կատեգորիա:Իտալական պատմական ֆիլմեր
Կատեգորիա:Իտալիայում նկարահանված ֆիլմեր
Կատեգորիա:Միջնադարի թեմատիկ ֆիլմեր
Կատեգորիա:2017 ֆիլմեր
Կատեգորիա:2010-ականների չեխերեն ֆիլմեր
Կովկասի գերին (բալետ, Ասաֆև)

**«Կովկասի գերին»** (), Բորիս Ասաֆևի բալետը երեք գործողությամբ և նախաբանով։ Լիբրետտոն գրել են Նիկոլայ Վոլկովը, Լեոնիդ Լավրովսկին և Իլյա Զիլբերշտեյնը Ալեքսանդր Պուշկինի համանուն պոեմի մոտիվներով։

## Ստեղծման պատմություն
«Կովկասի գերին» բալետը կոմպոզիտոր Բորիս Ասաֆևը գրել է 1936 թվականին՝ նվիրելով Ալեքսանդր Պուշկինի մահվան 100-րդ տարելիցին։ Նրա համանուն պոեմը դարձել է միայն մեկնակետ կոմպոզիտորի և լիբրետիստների համար։ «Ժամանակի ոգուն» համապատասխան հեղինակները ձգտում էին բացահայտել և փոխանցել երիտասարդ Պուշկինի այդ պոեմի հեղափոխական ռոմանտիզմը, «իր դարաշրջանի պաթոսը», որով «ամբողջությամբ ներծծված է «Կովկասի գերին»․ ռուսական հասարակության հեղափոխական գիտակցության զարթոնքի դարաշրջանը, որի «լիովին ներկայացուցիչն» էր Պուշկինը»։

Այս բարդ խնդիրը կատարելու համար հեղինակները օգտագործել են, ինչպես իրենք են հայտարարել, «ներհոսքի» նորաձև կինոհնարք (իրականում հին ավանդական բալետային «տեսլական»). չերքեզուհու հետ հերոսի հանդիպման տեսարանում գերին պատմում էր այն «հոգեկան փոթորիկի» մասին, որը թողել էր «սարսափելի հետք»։ Գործողությունը փոխանցվել է հերոսի պետերբուրգյան կյանքի նախորդ օրերին, և հանդիսատեսին ցույց է տրվել նրա աշխարհիկ կյանքի տեսարաններ, որի գերհագեցումից, հեղինակների մտահղացմամբ, «արթնացել է երիտասարդի գիտակցությունը և մեծացել նրա թշնամանքը շրջակա իրականության նկատմամբ»։ Դրանում մեծ դեր է խաղացել նաև հերոսի սիրելին՝ ևս մեկ «վերծանված» պուշկինյան բազմակետ։

## Ծանոթագրություններ

## Գրականություն
* 
* 
* 
* 
* 
* 
* 
* 
* 
* 
* 
* 
* 
* 
* 

Կատեգորիա:Բորիս Ասաֆևի բալետներ
Կատեգորիա:Ռուսական բալետ
Ֆեյեթվիլ

**Ֆեյեթվիլ** (. }), քաղաք ԱՄՆ-ի Հյուսիսային Կարոլինա նահանգի Քումբրլենդ շրջանում (այդ շրջանի վարչական կենտրոնն է)։ Առավել հայտնի է նրանով, որ այստեղ է գտնվում Ամերիկայի Միացյալ Նահանգների զինված ուժերի խոշորագույն ռազմական բազաներից մեկը՝ Ֆորտ Բրագը։ Բնակավայրն ընկած է Ատլանտյան օվկիանոսի մերձափնյա հարթավայրի արևմտյան մասում՝ Քեյփ Ֆիր գետի ափին, Ավազոտ բլուրներ կոչվող վայրում։

Ֆեյեթվիլը երեք անգամ արժանացել է *National Civic League*-ի «*Համաամերիկյան քաղաք*» մրցանակին (*All-America City Award*): 2010 թվականի մարդահամարի տվյալներով քաղաքի բնակչության թվաքանակը եղել է 200.564,: 2019 թվականին այդ ցուցանիշը կազմել է 211.657 (դա 6-րդ ցուցանիշն է Հյուսիսային Կարոլինա նահանգում)։ Իսկ Ֆեյեթվիլի շուրջը ձևավորված մետրոպոլիսային տարածքում ապրողների թիվն այդ տարում հասել է 526.719-ի։ Այդպիսով՝ նա դարձել է ամբողջ նահանգում մեծությամբ հինգերորդ և վերջինիս հարավարևելյան հատվածում խոշորագույն բնակավայրը։

## Պատմություն
Քաղաքի ներկայիս տարածքն ու շրջական ժամանակին բնակեցված են եղել հնդկացիական սիու ցեղի մարդկանցով։ Յամասիական և թուսքարորական պատերազմներում վերջիններիս կրած պարտություններից հետո այդտեղ սկսել են բնակություն հաստատել անգլիացիներ ու շոտլանդացիներ, ովքեր ժամանակի ընթացքում Քեյփ Ֆիր գետի հովտում հիմնել են Գրոս Գրիք և Քեմփբլթաուն բնակավայրերը։ 1783 թվականին այդ բնակավայրերը միավորվել են, և ստեղծվել է Ֆեյեթվիլը, որն այդպես է անվանակոչվել ի պատիվ Ամերիկայի Միացյալ Նահանգների անկախության պատերազմի ակտիվ մասնակից մարկիզ դը Լա Ֆայետի։

## Քույր քաղաքներ
Ֆեյեթվիլը բարեկամական և գործընկերային հարաբերություններ է հաստատել մեկ քաղաքի հետ։
*  Սենտ Ավոլդ, Մոզել (դեպարտամենտ), Ֆրանսիա

## Կլիմա

## Ֆեյեթվիլում գործող մասնավոր կրթօջախներ
* Բապտիստական ակադեմիա
* Ֆեյեթվիլի ակադեմիա
* Ֆեյեթվիլի քրիստոնեական դպրոց
* Northwood Temple ակադեմիա
* Village Christian ակադեմիա

## Պատկերասրահ

TheMarketHouse FAY.jpg|Մարկետ Հաուզը
Center tile of the floor of the Market House.jpg|Մարկետ Հաուզի հատակի կենտրոնական հատվածում պահպանված խեցեսալը
Libertypointnc.jpg|Liberty point անվանումով հայտնի շինությունը, որտեղ 1775 թվականին ստորագրվել է Liberty Point Resolves խորագիրը կրող փաստաթուղթը
Haystfaync.jpg|Փողոց քաղաքի գործարար թաղամասում
A pic of the US Forces Command and US Army reserve Command HQ.jpg|ԱՄՆ-ի բանակի պահեստազորի հրամանատարության գրասենյակը
Downtown Fayetteville, First Baptist Church.jpg|Մեթոդիստական եկեղեցին
FATM.jpg|Թանգարանի շենքը


## Ծանոթագրություններ

## Գրականություն
* Baca, George. *Conjuring Crisis: Racism and Civil Rights in a Southern Military City* (Rutgers University Press; 2010) 196 pages. An ethnographic study of urban politics and racial tensions in Fort Bragg and Fayetteville.
* 
* 
* 

## Արտաքին հղումներ
*
*
* Fayetteville–Cumberland County Chamber of Commerce

Կատեգորիա:ԱՄՆ-ի բնակավայրեր
Կատեգորիա:ԱՄՆ-ի համալսարանական քաղաքներ
Կատեգորիա:Հյուսիսային Կարոլինայի քաղաքներ
Գևորգ Պատվականյան

**Գևորգ Հովսեփի Պատվականյան** (), հայ մանկավարժ։ «Ժողովրդական կրթության գերազանցիկ»։ Հայրենական մեծ պատերազմի մասնակից։

## Կենսագրություն
Գևորգ Պատվականյանը ծնվել է 1924 թվականին, Սիսիանի շրջանի Լեռնաշեն գյուղում։ Ավարտել է Գորիսի մանկավարժական ուսումնարանը։ 1941-1942 ուսումնական տարում աշխատել է Սիսիանի շրջանի Դարբաս գյուղի միջնակարգ դպրոցում, որպես մաթեմատիկայի ուսուցիչ։

1942 թվականի հունիսին կամավոր մեկնել է բանակ, ընդունվել ռազմական հետևակային ուսումնարանը և այն չավարտած մեկնել է ռազմաճակատ։ Պատվականյանը մարտնչել է Նովոռոսիյսկի մատույցներում։ Վիրավորվել է սկզբում թեթև, իսկ երկրորդ անգամ ծանր՝ Մալայա զեմլյայի մատույցներում։ 1943 թվականի ապրիլին զորացրվել է բանակից, վերադարձել ծննդավայրը։ Պարգևատրվել է Կարմիր աստղի շքանշանով, մարտական և աշխատանքային մեդալներով։

Կուսակցության շրջանային կոմիտեն Պատվականյանին գործուղել է ՀԿԿ Կենտկոմին կից կուսդպրոցում սովորելու, որն ավարտելուց հետո նորից շարունակել է մանկավարժական աշխատանքը։ Սիսիանի շրջանի Լեռնաշենի դպրոցում դասավանդել է հայոց լեզու և գրականություն։ 1949 թվականին ավարտել է Բաքվի Վ. Ի. Լենինի անվան մանկավարժական ինստիտուտի պատմության ֆակուլտետը։ 1958 թվականին տեղափոխվել է Երևան, աշխատել տարբեր դպրոցներում որպես ուսմասվար և տնօրեն։ 1974 թվականից եղել է Երևանի Լենինյան շրջանի № 75 միջնակարգ դպրոցի տնօրեն։ Արժանացել է «Ժողովրդական կրթության գերազանցիկ» կրծքանշանի։

## Պարգևներ
* Կարմիր աստղի շքանշան
* «Ժողովրդական կրթության գերազանցիկ» կրծքանշան

## Ծանոթագրություններ

Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Կատեգորիա:Դպրոցի տնօրեններ
Ահարոն Մակգրուդեր

**Ահարոն Մակգրուդեր** (**', ), ամերիկացի ծաղրանկարիչ, առավել հայտնի է «Բունդքս» (**', թարգմանաբար՝ առանձնաթաղեր, ետնախորշեր, 2х2 ռուսական հեռուսատաալիքով ցուցադրվող ռուսերեն անվանում՝ Գետտո) կատակերգական անիմացիոն մուլտսերիալով, որը Չիկագոյից վերադարձած երկու երիտասարդ աֆրոամերիկացի եղբայրների մասին է, ովքեր ապրում էին իրենց պապի հետ արվարձանում։ Հյուին (**') և նրա փոքր եղբայր Ռայլին ('')'' երազում էին դառնալ [[գանգստեր]]։ Անիմացիոն շարքը ուսումնասիրում է աֆրոամերիկյան մշակույթի և ամերիկյան քաղաքականության խնդիրները։

== Կենսագրություն ==
Ահարոն Մակգրուդերը ծնվել է [[Իլինոյս|Իլինոյս նահանգ]]ի [[Չիկագո]] քաղաքոմ։ Երբ Մակգրուդերի հայրը աշխատանքի է անցել Ազգային տրանսպորտային անվտանգության խորհրդում, նա 6 տարեկանում տեղափոխվել է [[Կոլումբիա]], [[Մերիլենդ]]՝ ծնողների և եղբոր Դեդրիկոյի () հետ։ Հաճախել է Իեզուիտսկի դպրոցը, այնուհետև ավարտել Օքլանդ Միլսի ավագ դպրոցը ('')'' և Մերիլենդի համալսարանը ('')'': Դրանից հետո Մակգրուդերը ստացել է բարձրագույն կրթություն և ավարտել աֆրոամերիկյան ուսումնասիրությունների բաժինը։

== Աշխատանքայի գործունեություն ==
Ահարոն Մակգրուդերի ''Boondocks'' մուլսերիալի դեբյուտը կայացել է 1997 թվականի վերջին ուսանողական ''The Diamondback'' թերթում, Ջենսոն Բլերի խմբագրությամբ ('')'': Այդ ժամանակ Մակգրուդերը աշխատում էր [[Կամպուս|Կամպուսի համալսարան]]ի Գրաֆիկական լաբորատորիայում (**'): Նա աշխատել է նաև դիջեյ ուսանողական շահույթ չհետապնդող  *WMIC* ռադիոյի*Soul Controllers Mix Show* հաղորդաշարում։

Ահարոն Մակգրուդերն այժմ ապրում է Լոս Անջելեսում (Կալիֆոռնիա) և շարունակում է աշխատել իր տարբեր կատակերգական (**' և  **') նախագծերի վրա, բացի Սուպեր Ռամլեքս միքս (**') շուից։ Նա նաև Ռեդժինալդ Հադլինի (**'), 2004 թվականի  կոմիքսի (**') համահեղինակ է, որը նկարված է նկարիչ և հրապարակախոս քաղաքական և մշակութային հարցերի բանախոս Քայլ Բեյքերի (**') կողմից։

## Ծանոթագրություններ

## Արտաքին հղումներ
* 
* 
* 

Կատեգորիա:21-րդ դարի ամերիկացի գրողներ
Կատեգորիա:Ամերիկացի ծաղրանկարիչներ
Կատեգորիա:Ամերիկացի մուլտիպլիկատորներ
Կատեգորիա:Ամերիկացի նկարիչներ
Կատեգորիա:Ամերիկացի սոցիալիստներ
Կատեգորիա:Ամերիկացի սցենարիստներ
Կատեգորիա:Բնօրինակում անաղբյուր հոդվածներ
Կատեգորիա:Կոմիքսների նկարիչներ
Կատեգորիա:Կոմիքս գրողներ
Վահան Հակոբյան

**Վահան Մկրտչի Հակոբյան** (), հայ մանկավարժ։ ՀԽՍՀ վաստակավոր մանկավարժ (1958), Երկրորդ համաշխարհային պատերազմի Արևելյան ճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) մասնակից։

## Կենսագրություն
Վահան Հակոբյանը ծնվել է 1908 թվականին Կամո քաղաքում։ 1930 թվականից դասավանդել է հայրենի քաղաքի դպրոցներում։ Աշխատանքին զուգընթաց սովորել և ավարտել է Երևանի պետական մանկավարժական ինստիտուտի հեռակա բաժնի ֆիզիկամաթեմատիկական ֆակուլտետը։

1941 թվականին Հակոբյանը զորակոչվել է կարմիր բանակ։ Ծառայել է 409-րդ հայկական հրաձգային դիվիզիայի հրետանային գնդի շտաբում, որպես գծագրող։ 1942 թվականի աշնանը մասնակցել է Հյուսիսային Կովկասի ռազմաճակատում մղված մարտերին։ Սորոկին գյուղի մոտ մղված մարտերից մեկում վիրավորվել է։ 1943 թվականին հոսպիտալում երկարատև բուժումից հետո, որպես զինվորական ծառայության համար ոչ պիտանի, զորացրվել է։

1946-1953 թվականներին Հակոբյանը եղել է Կամոյի մանկավարժական ուսումնարանի տնօրենը, այնուհետև, 20 տարի շարունակ ղեկավարել է քաղաքի Հ. Սարուխանյանի անվան միջնակարգ դպրոցի մանկավարժական կոլեկտիվը։ Ծանր հիվանդությունից հետո, 1974 թվականին անցել է կենսաթոշակի։

Պատերազմում ցուցաբերած արիության համար Հակոբյանը պարգևատրվել է մի շարք մեդալներով։ 1958 թվականին ՀԽՍՀ Գերագույն խորհրդի նախագահության հրամանագրով երկարատև և անբասիր աշխատանքի համար նրան շնորհվել է հանրապետության վաստակավոր ուսուցչի կոչում։

## Պարգևներ
* ՀԽՍՀ վաստակավոր մանկավարժ (1958)

## Ծանոթագրություններ

Կատեգորիա:Դպրոցի տնօրեններ
Կատեգորիա:ՀԽՍՀ վաստակավոր մանկավարժներ
Կատեգորիա:ՀՊՄՀ շրջանավարտներ
Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Արամ Հակոբյան (մանկավարժ)

**Արամ Հունանի Հակոբյան** (), հայ մանկավարժ, Երկրորդ համաշխարհային պատերազմի Արևելյան ճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) մասնակից։

## Կենսագրություն
Արամ Հակոբյանը ծնվել է 1909 թվականին Աբովյանի շրջանի Թազագյուղում։ 1931 թվականին ավարտել է Երևանի քիմիական տեխնիկումը, ընդունվել է Երևանի պետական համալսարանի ֆիզիկամաթեմատիկական ֆակուլտետը։ Ուսումնառության տարիներին աշխատել է Երևանի Նար-Դոսի անվան միջնակարգ դպրոցում, դասավանդել է ֆիզիկա և մաթեմատիկա։ 1936-1938 թվականներին սովորել է սկզբում Երևանի, ապա՝ Մոսկվայի պետական համալսարանի ասպիրանտուրայում և այն դեռ չավարտած, 1938 թվականի դեկտեմբերին, զորակոչվել է զինվորական ծառայության։ 1940 թվականից զորացրվել է տեխնիկ-լեյտենանտի կոչումով։

1941 թվականի հունիսի 23-ին զորակոչվել է կարմիր բանակ։ Ծառայել է 443-րդ զենիթային գնդում։ 1942 թվականին մասնակցել է Կովկասի պաշտպանության մարտերին։ Պարգևատրվել է «Կովկասի պաշտպանության համար», «1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալներով։

Հակոբյանը 1945 թվականին զորացրվել է բանակից և աշխատել Երևանի ռուսական մանկավարժական ինստիտուտի ֆիզիկայի ամբիոնում։ Ինստիտուտի փակվելուց հետո, 1949 թվականին աշխատել է Երևանի Կառլ Մարքսի անվան պոլիտեխնիկական ինստիտուտի ֆիզիկայի ամբիոնում, որպես ավագ դասախոս։ 1962 թվականին պաշտպանել է թեկնածուական դիսերտացիա։ Հակոբյանը գիտական մի շարք աշխատությունների և հոդվածների հեղինակ է։

## Պարգևներ
* «Կովկասի պաշտպանության համար» մեդալ
* «1941-1945 թթ. Հայրենական պատերազմում Գերմանիայի դեմ տարած հաղթանակի համար» մեդալ

## Ծանոթագրություններ

Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Նոնա Կարաքաշյան

**Նոնա Կարաքաշյան** (**ծննդյամբ՝ Ավանեսովա**), , շախմատիստուհի,  առաջին հայ կինը, որը եղել է շախմատի միջազգային մրցավար (1992), ԽՍՀՄ վաստակավոր մարզիչ Սուրեն Աբրահամյանի սանը, Ադրբեջանի եռակի չեմպիոն (1961, 1963, 1964)։ ԽՍՀՄ ժողովուրդների սպարտակիադայի մասնակից (1959, 1963)։ Ադրբեջանական ԽՍՀ թիմի կազմում մասնակցել է ԽՍՀՄ թիմային առաջնությունների (1958, 1962)։  Կրթությամբ՝ ինժեներ։

## Կենսագրություն
Ծնվել է 1940 թվականի փետրվարի 13-ին Բաքու քաղաքում։

Եղել է ԽՍՀՄ «Աշխատանքային ռեզերվներ» մարզական հասարակական կազմակերպության շախմատի  ակումբի հիմնադիրն ու ավագ մարզիչը (Բաքու, 1979)։ 1991-1992 թվականներին զբաղեցրել է Հայաստանի շախմատի ֆեդերացիայի գործադիր կոմիտեի փոխտնօրենի պաշտոնը։

1988 թվականին Ծղալտուբո քաղաքում մասնակցել է կանանց աշխարհի չեմպիոնի կոչման հավակնորդների մրցաշարին։ 1994 թվականին Մոսկվայում մասնակցել է Համաշխարհային շախմատի օլիմպիադային։ Եղել է ԽՍՀՄ կանանց 51-րդ վերջին առաջնության եզրափակչի գլխավոր մրցավարը (Լվով, 1991)։

## Աշխատություններ
* «Тренер, на которого равнялись…» (2000), первоначально опубликована в КasparovChess.ru
* Շախմատաին Հայաստան / «Шахматная Армения» (1983—1992), цикл статей
* «Голос Армении» (1983—1992), ведущая шахматного раздела газеты.

## Ծանոթագրություններ

## Литература
*Азербайджанская Советская Социалистическая Республика // Шахматы: энциклопедический словарь / гл. ред. А. Е. Карпов. — М.: Советская энциклопедия, 1990. — С. 10—11. — 621 с. — 100 000 экз. — ISBN 5-85270-005-3.

## Արտաքին հղումներ
* Личная карточка Нонны Каракашян на сайте [ФИДЕ
* [http://chess-class.com Шахматные уроки в Нью-Джерси] — веб-сайт Нонны Каракашян
* [http://noev-kovcheg.ru/issue.php?id=1279&search_str=%E0%EB%E5%EA%F1%E0%ED%E4%F0 Армянские звезды спортивного Баку] — Ноев Ковчег, 2008, № 8 (131).
* [http://www.russian-bazaar.com/Article.aspx?ArticleID=6400 «Мечта всей жизни»], интервью с Н. М. Каракашян
* [http://www.russian-bazaar.com/Article.aspx?ArticleID=7903 «Как молоды мы были…»], интервью с Н. М. Каракашян о Затуловская, Татьяна Яковлевна
* [http://www.noev-kovcheg.ru/mag/2013-14/3998.html «Первый шахматный учитель Левона Ароняна»]  — статья Н. М. Каракашян о Л. Я. Финаревой, Ноев Ковчег, 2013, N 14 (220).
* [http://www.russian-bazaar.com/article.aspx?ArticleID=11631 «Из предновогодней почты»], о шахматных классах Н. М. Каракашян в Нью-Джерси, США.
* ''Сарычев, Александр Васильевич'' «Добрый дебют» (о работе первого в СССР шахматного клуба «Трудовые резервы» в г. Баку). // журнал «Профтехобразование», 1981, № 3 (430). — С. 54.



[Կատեգորիա:Բնօրինակում անաղբյուր հոդվածներ
Կատեգորիա:Հայ շախմատիստներ
Կատեգորիա:Շախմատիստներ այբբենական կարգով
Կատեգորիա:Հայ ճարտարապետներ
Բրազիլական ճագար

**Բրազիլական ճագար** () նապաստականմանների կարգի ճագարների ընտանիքի կաթնասուն կենդանի։

## Տարածվածություն
Այս տեսակը տարածված է Մեքսիկայի արևելքից մինչև Արգենտինայի հյուսիս։ Բնակվում է հիմնականում արևադարձային անտառներում, հաճախ ճահճուտներում կամ գետերի ափերում, ինչպես նաև այգիներում և զբոսայգիներում։

## Ապրելակերպ
Վարում է միայնակ, գիշերային ապրելակերպ։ Սովորաբար այն ակտիվ է երեկոյան կամ առավոտյան ժամերին։ Սնվում է հիմնականում խոտերով և սաղարթներով։

## Վերարտադրություն
Ի տարբերություն այլ տեսակների, այս տեսակի էգը տարեկան բերում է մեկ ձագ։ Հղիության ժամկետը 6 շաբաթ է, բնի մեջ լինում է ամենաշատը 2 ձագ։

## Պատկերասրահ

Պատկեր:Sylvilagus brasiliensis andinus (12687595295).jpg
Պատկեր:Sylvilagus brasiliensis1.jpg
Պատկեր:Sylvilagus brasiliensis2.jpg|alt=Բրազիլական ճագարի ձագ
Պատկեր:Sylvilagus brasiliensis meridensis (Sylvilagus meridensis) - Museo Civico di Storia Naturale Giacomo Doria - Genoa, Italy - DSC02875.JPG
Պատկեր:AudubonMarshHareS.jpg


## Ծանոթագրություններ

## Գրականություն
* *Louise H. Emmons and Francois Feer*, 1997 — Neotropical Rainforest Mammals, A Field Guide.

Կատեգորիա:Կաթնասուններ այբբենական կարգով
Կատեգորիա:Հարավային Ամերիկայի կաթնասուններ
Ձայնավորների ուղղախոսություն

**Ձայնավորների ուղղախոսությունը**, հիմնականում կանոնավորված է յուրքանչյուր ձայնավորի ուղղախոսությունը և յուրաքանչյուր ձայնավոր հանդես է գալիս իր ձայնային-արտասանական բնորոշ գծերով։ Ժամանակակից արևելահայ գրական լեզվի ձայնավորների ուղղախոսությանըը բնորոշ են մի շարք  բնութագրական հատկանիշներ։

## Ուղղախոսությանը բնորոշ հատկանիշներ

* Իբրև արտասանական տարրեր կարող են հազվադեպ համընկնել բառին (օրինակ, ու շաղկապը, է օժանդակ բայը։ Ի նախդիրը, առանձին ձայնարկություններ), առավել հաճախական՝ ձևույթին (օրինակ) *-ը* հոդը, *ի*, *ու* հոլովակերտները, *-ի*, *-ու*, *-ե* ածանցները), նաև՝ հոդակապին (օրինակ, *ա*, *ե*. ալր+ա+տախտակ, գին+ ե+ տուն) և այլն)։
* Շեշտակիր ձայնավորները արտասանվում են առավել ուժգնությամբ ու հնչեղությամբ, մասամբ և տևողությամբ, թեև սրանց համար բնորոշը ուժային շեշտն է, բայց հարցական և բացականչական հնչերանգներում կարող են ստանալ երաժշտական շեշտ։
* Դիրքով պայմանավորված՝ կարող են լինել երկար կամ կարճ, բաց կամ փակ (առանց հնչյունաբանական դերի)։
* Բացի ը-ից նրանք շեշտակիր ու լիահունչ են։ ը-ն միայն ձայնարկություններում և որոշ փոխառյալ բառերում կարող է շեշտակիր լինել։
* Վանկարարության ֆունկցիան բոլորի համար էլ հատկանշական է, կարող են հանդես գալ նույնատիպ վանկակաղապարներում։
* Գրեթե բոլոր ձայնարկությունները շեշտազուրկ դիրքում կարող են վերածվել ը-ի, մինչդեռ ոչ մի այլ ձայնավորի չի վերածվում։
* Ամեն ձայնավոր հնչյունի հետ կարող է կազմել երկբարբառակեր (երկհնչյուն), *յ-* ն ի, *ե*, *ը* ձայնավորների հետ կարող է երկհնչյուն կազմել՝ զուգակցելով միայն սկզբից (*յի*, *յը*)։
* Գրավոր տեքստում *ա*, *ո*, *է*, *ը*, *ու* տառերի գրությունը համապատասխանում էր արտասանությանը։

## Ժամանակակից գրական հայերենի ուղղախոսություն
Ժամանակակից գրական հայերենի ուղղախոսությունը թեև հիմնականում մերժում է ձայնական կուտակումները, բայց ուղղագրություն հանդուրժում է ձայնավոր տառազուգորդումներ, կիցգրություններ, կրկնակ տառեր, ինչպես աա, աե, աէ, աը, աի, աո, աու, աօ, եե, եա, եի, եո, է, եօ, էա, էի, էո, էու, իի, իե, իո, իու, իօ, ուո, ոա, ոե, ոէ, ոի, ոու, ոօ, ուու, ուա, ուե, ուէ, ուո, օա և այլն

## Ծանոթագրություններ

Կատեգորիա:Հայոց լեզու
Ազգային գույներ

**Ազգային գույները** սովորաբար պետությունների ազգային խորհրդանշանների մաս են կազմում։

Բազմաթիվ երկրներ և ազգեր ունեն պաշտոնապես ընդունված գույների համակցություններ՝ որպես իրենց «ազգային գույներ», մյուսներն էլ դե ֆակտո ունեն ազգային գույներ, որոնք ճանաչվում են համընդհանուր կիրառման արդյունքում։ Ազգային գույները տարբեր ձևերով հաճախ հայտնվում են տարբեր մեդիաներում՝ պետության դրոշից մինչև սպորտում կիրառվող գույներ։

## Աֆրիկա

## Հյուսիսային Ամերիկա

### Ենթազգային գույներ

## Հարավային Ամերիկա

## Ասիա
}
|     
| 
|-
| Սիրիա
| style="text-align:center"| 
| Կարմիր, սպիտակ, սև և կանաչ
| Մոխրագույն և ոսկեգույն
| 
| 
| 
|-
| Տաջիկստան
| style="text-align:center"| 
| Կարմիր, սպիտակ և կանաչ
| 
| 
| 
| 
|-
| Թաիլանդ
| style="text-align:center"| 
| Կարմիր, սպիտակ և կապույտ
| Արքայական դեղին, արքայական մանուշակագույն և շափյուղագույն
| 
| 
|  Թաիլանդի ազգային գույներ
|-
| Արևելյան Թիմոր
| style="text-align:center"| 
| Կարմիր, դեղին, սև և սպիտակ
| 
| 
| 
|
|-
| Թուրքմենստան
| style="text-align:center"| 
| Կանաչ և սպիտակ
| Ավազագույն
| 
| 
| 
|-
| Արաբական Միացյալ Էմիրություններ
| style="text-align:center"| 
| Կարմիր, կանաչ, սպիտակ և սև
| Ոսկեգույն և կապույտ
| 
| 
| 
|-
| Ուզբեկստան
| style="text-align:center"| 
| Կապույտ, սպիտակ, կարմիր և կանաչ
| Սև (սպորտում)
| 
| 
| 
|-
| Վիետնամ
| style="text-align:center"| 
| Դեղին և կարմիր
| Սպիտակ (սպորտում)
| 
| 
| 
|-
| Եմեն
| style="text-align:center"| 
| Կարմիր, սպիտակ և սև
| 
| 
| 
| 
|}

## Ծանոթագրություններ

Կատեգորիա:Ազգային խորհրդանիշներ
Կատեգորիա:Գույներ
Կատեգորիա:Պետական խորհրդանիշներ
Կատեգորիա:Սպորտային մշակույթ
Հակոբ Հակոբյան (Ճոյտ)

**Հակոբ Ռաֆիկի Հակոբյան** (), հայտնի նաև **Ճոյտ** մականվանբ, Հայաստանի Ազգային Ժողովի նախկին պատգամավոր։

## Կենսագրություն
1981-1983  թվականներին ծառայել է խորհրդային բանակում։

### Գործունեություն
* 1984-1986 թվականներին ընդունվել է «Արմհիդրոտրո» որպես բանվոր 
* 1986-1988 թվականներին եղել է բաժնի ղեկավար
* 1988-1991 թվականներին՝ վարչության պետ 
* 1991-1999 թվականներին՝ ասոցիացիայի ղեկավար։

### Կրթություն
1996-2001 թվականներին սովորել և ավարտել է Հայկական գյուղատնտեսական ակադեմիան և ստացել Հիդրոկոնստրուկտորի որակավորում։

## Քաղաքական և կուսակցական գործունեություն
1999-2003 թվականներին ընտրվել է խորհրդարանի պատգամավոր (թիվ 35 ընտրատարածքից)։ Եղել է Ազգային ժողովի պետաիրավական հարցերի մշտական հանձնաժողովի անդամ։ «Կայունություն» պատգամավորական խմբի, ապա «Ժողովրդական պատգամավոր» պատգամավորական խմբի անդամ է եղել, որը հիմնադրվել է 2003 թվականի հունիսի 13-ին և բաղկացած է 15 պատգամավորներից։ 2003 թվականի մայիսի 25-ին կրկին վերընտրվել է Աժ պատգամավոր թիվ 26 ընտրատարածքից, և ղեկավարել մինչև 2007 թվականը։ ԱԺ պետաիրավական հարցերի մշտական հանձնաժողովի անդամ։ «Ժողովրդական պատգամավոր» պատգամավորական խմբի անդամ։

Հայաստանի հանրապետական կուսակցության անդամ է։

## Ընտանիք
Ամուսնացած էր, ուներ հինգ երեխա։

## Ձերբակալություն
Հակոբ Հակոբյանը ձերբակալվել է 2015 թվականի փետրվարի 2-ին։ Նույն թվականի մայիսի 4-ին ազատ է արձակվել։

## Ծանոթագրություններ

## Արտաքին հղումներ
* Կենսագրությունը Ազգային ժողովի պաշտոնական կայքում

Կատեգորիա:Հայ գործարարներ
Կատեգորիա:ՀՀ Ազգային ժողովի պատգամավորներ
Կատեգորիա:ՀՀԿ անդամներ
Կատեգորիա:Բնօրինակում անաղբյուր հոդվածներ
Կատեգորիա:COVID-19-ից մահացածներ
Առագաստ (ճարտարապետություն)

աջից
**Առագաստ** (ճարտարապետության մեջ), եռանկյուն սֆերիկ որմածք (հիշեցնում է ուռած առագաստը), որ տեղավորվում է գմբեթատակ քառակուսու անկյուններում՝ դեպի գմբեթի շրջանաձև հիմքը անցում կատարելու համար։ Վաղ շրջանի նմուշներից են Կ. Պոլսի Սուրբ Սոֆիայի տաճարի (VI դ.) առագաստները։

Հայկական ճարտարապետության մեջ առագաստը հայտնի է VI դ. վերջերից (Ավանի կաթողիկե) և լայն կիրառում է գտել ինչպես VII դ. (Արուճի եկեղեցի, Թալինի կաթողիկե և այլն), այնպես էլ հետագայում, առանձնապես՝ IX–XIV դդ. (Սևանի կղզու Ս. Աստվածածին, Սանահինի Ս. Աստվածածին, Ամենափրկիչ, Հաղպատի Ա. Նշան, Կեչառիսի Ս. Գրիգոր, Արենիի եկեղեցի ևն)։ Նույն նպատակին ծառայող կառուցվածքային հնարանք է նաև տրոմպը։ 

Կատեգորիա:Ճարտարապետական տարրեր
Ալեքսան Մինասյան

**<span lang="ru">Ալեքսան</span> Գրիգորի Մինասյան**  (), հայ հասարակական գործիչ, նախկին ռազմական գործիչ, Մոնթե Մելքոնյանի անվան ռազմավարժարանի հիմնադիր, Վերելք կուսակցության հիմնադիր, քաղաքական գիտությունների թեկնածու։

## Կենսագրություն
Ալեքսան Գրիգորի Մինասյանը ծնվել է 1956 թվականին՝ Երևանում։ Ավարտել է Սիմակ Սահակյանի անվան միջնակարգ դպրոցը։ 1975-1977 թվականներին ծառայել է Խորհրդային բանակում, որից հետո ուսումը շարունակել է Երևանի պետական համալսարանի քիմիայի ֆակուլտետում։ 1983-1987 թվականներին որպես հերթափոխի պետ աշխատել է «Նաիրիտ» գիտաարտադրական միավորումում։ 1987-1989 թվականներին որպես ուսուցիչ աշխատել է  «Մխիթար Սեբաստացի» կրթահամալիրում, որից հետո նշանակվել է նույն հաստատության փոխտնօրեն։

1994 թվականին Ալեքսան Մինասյանը հիմնադրել է ՀՀ ՊՆ Մոնթե Մելքոնյանի անվան ռազմամարզական վարժարանը և նշանակվել պետ։

1996 թվականին կատարել է հայակական բանակի պարաշյուտադեսանտային առաջին թռիչքը, նույն թվականին նշանակվել է ՀՀ ՊՆ Ռազմական ինստիտուտի պետ։

1997–2000 թվականներին սովորել է Ռուսաստանի Դաշնության զինված ուժերի Համազորային Ակադեմիայում, ավարտել կարմիր դիպլոմով, ստացել է ոսկե մեդալ։

2001 թվականին Մոսկվա քաղաքում պաշտպանել է թեկնածուական ատենախոսություն՝ ստանալով քաղաքական գիտությունների թեկնածուի գիտական աստիճան։

2003 թվականին գնդապետի կոչումով զորացրվել է ՀՀ զինված ուժերից։

2003 թվականից զբաղվում է հասարակական գործունեությամբ։ Հիմնադրել է «Հետախույզների միավորում» սոցիալական հասարակական և «Ժայռ» համահայկական երիտասարդական հասարակական կազմակերպությունները։

2017-2024 թվականներին աշխատել է Մոնթե Մելքոնյան ռազմամարզական վարժարանում որպես ռազմական գծով փոխտնօրեն։

2021 թվականին հիմնադրել է «Վերելք» քաղաքական կուսակցությունը։

Մասնակցել է արցախյան բոլոր պատերազմներին։

Ամուսնացած է, ունի երկու դուստր և երկու որդի։

## Ծանոթագրություններ

## Արտաքին հղումներ
*Բանակը հասարակության հայելային անդրադարձն է. Ալեքսան Մինասյան

Կատեգորիա:Հայ գնդապետներ
Կատեգորիա:Հայ հասարակական գործիչներ
Կատեգորիա:Քաղաքական գիտությունների թեկնածուներ
Հերմինե Ղարագյոզ

**Հերմինե Ղարագյոզ**, *Էրմին Ղարագյոզ* ( ), ֆրանսիական կինոյի և թատրոնի դերասանուհի, գրող, լուսանկարիչ։

## Կենսագրություն
Էրմին Ղարագյոզը դերասանուհի է, ֆրանսիական դրամայի ուսուցիչ, գրող և լուսանկարիչ, ունի հայկական ծագում։ Ծնվել է XX դարի կեսերին Փարիզում, որտեղ ծնողները ապաստան են գտել Թուրքիայում XX դարի սկզբին հայերի դեմ իրականացված ցեղասպանության պատճառով։

### Դերասան
Էրմին Ղարագյոզը երկու փոքր դերերից հետո դարձել է Ժակ Ռիվետտի թիմի անդամ։ Վերջինս սկսել էր «Out 1, Մի՛ դիպիր ինձ» («*Out 1, noli me tangere*», 1971) սինֆիլների համար նախատեսված 13-ժամյա պաշտամունքային ֆիլմի նկարահանման աշխատանքները։ Այդ ֆիլմում Էրմինը խաղում է թատերական դերասանուհի Մարիի մեծ դերը։ Էրմինը նաև խաղացել է Ժակ Ռիվետտի «Մենամարտ (կարանտին)» (*«Duelle»,* 1976, Լյուսի), «Կարուսել» (*Merry-Go-Round*, 1981) և «Գաղտնի պաշտպանություն*» («Secret Defence»,1998,* բուժքույր) ֆիլմերում։ Ռիվետի ֆիլմերում նկարահանվելուց հետո շարունակել է նրա հետ համագործակցել որպես լուսանկարիչ «Չորսի բանդան» (*La bande des quatre*, 1984) ֆիլմում։

Էրմինը խաղացել է նաև Էդուարդո դե Գրեգորիոյի (Ժակ Ռիվետտի չորս ֆիլմերի սցենարիստ) «Կարճ հիշողություն» («*La mémoire Courte»*, 1979, մադամ Ժակուր), Ժաննա Մորոյի «Լույս» («*Lumière»*, 1976, Կամիլ), Միշել Ռոզյեի «Իմ կարմիր սիրտը» (on Coeur est rouge, 1976, մոտոցիկլավար) ֆիլմերում, ինչպես նաև Պատրիս Շերոյի «Ժուդիթ Թերպով» (*Judith Therpauve*, 1978, Նիկոլ), Ռոբերտ Կրամերի «Ատրճանակներ» (Guns, 1980, Քեթրին) ֆիլմերում և Ջոզեֆ Լուզիի «Պարոն Քլեյն» ֆիլմի մի դրվագում (*Mr. Klein*, 1976, երիտասարդ բանվորուհի)։ Նկարահանվել է նաև մի քանի հեռուստաֆիլմերում, մասնավորապես՝ Ժան Ժիրոդուի «Էլեկտրա» պիեսի հիման վրա նկարահանված Բեռնար Մեգրոյի համանուն հեռուստասերիալում։

1972 թվականին խաղացել է ռեժիսոր Մարսել Բլուվալի «Խեղճացած» (*Les Misérables)* սերիալում Էփոնինի դերը։ *La* Disor de Marivaux թատրոնում Պատրիսիա Շերոնի ղեկավարությամբ խաղացել է մի շարք պիեսներում։ 1990-ական թվականներից նա խաղացել է թատրոնում։

#### Լուսանկարիչ
Նույնիսկ առանց Ռիվետիի մոտ նկարահանվելու, նա շարունակել է աշխատել «Չորս բանդա» (*La bande des quatre*, 1984) ֆիլմում որպես լուսանկարիչ։ 2006 թվականին մասնակցել է Փարիզի *Parc de la Villette-*ում կայացած «Հայկական հուշեր» ցուցահանդեսին՝ Հայաստան, Թուրքիա և Սիրիա ճանապարհորդություններից կատարած լուսանկարներով։

#### Գրական գործունեություն
Էրմին Ղարագյոզը իրականացրել է հանրային ընթերցումներ իր և ֆրանսիացի ռոմանտիկ և ժամանակակից բանաստեղծների մասին, որոնք նա հավաքել և վերամշակել է դրամատիկական ներկայացումների համար, նա դարձել է Պահոմի, Թիլլեմանի ներկայացումները ուղեկցող ընթերցումների սիրված դերասանուհի։

2002 թվականին հրատարակել է թատրոնի ռեժիսոր Ռոջեր Բլինի մասին պատմող «Հերմինե Ղարագյոզ Ռոջեր Բլին» գիրքը (հրատարակչություն *Séguier / Archimbaud*, 2002):

## Ֆիլմագրություն

## Ծանոթագրություններ
'

Կատեգորիա:Բնօրինակում անաղբյուր հոդվածներ
Կատեգորիա:Թատրոնի ֆրանսիացի դերասանուհիներ
Կատեգորիա:Ֆրանսահայ դերասանուհիներ
Կատեգորիա:Ֆրանսիացի դերասանուհիներ
Կատեգորիա:Ֆրանսիացի դրամատուրգներ
Կատեգորիա:Ֆրանսիացի թատերական ռեժիսորներ
Կատեգորիա:Ֆրանսիացի լուսանկարիչներ
Կատեգորիա:Ֆրանսիացի կին գրողներ
Կատեգորիա:Ֆրանսիացի կինոդերասանուհիներ
Առաձգական ալիքներ

**Առաձգական ալիքներ**, առաձգական գրգռումների տարածումը պինդ, հեղուկ և գազային միջավայրերում։ Առաձգական ալիքների տարածումն ուղեկցվում է առաձգական դեֆորմացիայի էներգիայի տեղափոխմամբ և, կախված միջավայրի ֆիզիկական հատկություններից, ունի որոշակի արագություն։

Ոչ սահմանափակ, համասեռ և իզոտրոպ միջավայրում կամայական մեխանիկական գրգռումներից առաջանում են երկու տիպի առաձգական ալիքներ 
# ծավալման (երկայնական), կապված են ծավալի փոփոխման հետ (նոսրացում և խտացում) և տարածվում են a=\sqrt{\frac{\lambda+2\mu}{\rho}} արագությամբ, 
# սահքի (լայնական), առաջացնում են սահքի դեֆորմացիաներ՝ առանց ծավալի փոփոխման և տարածվում b=\sqrt{\frac{\mu}{\rho}} արագությամբ (\rho–ն միջավայրի խտությունն է, իսկ \lambda–ն և \mu–ն՝ միջավայրի առաձգական հատկությունները բնութագրող գործակիցներ)։

Ծավալման ալիքներում միջավայրի մասնիկի տատանման և ալիքի տարածման ուղղությունները համընկնում են, իսկ սահքի ալիքներում՝ փոխուղղահայաց են։ Անիզոտրոպ միջավայրում (բյուրեղներ) Առաձգական ալիքների արագությունները կախված են ալիքի տարածման ուղղությունից։ Մարմնի մակերևույթից կամ երկու տարբեր միջավայրերի բաժանման սահմանից ցանկացած Առաձգական ալիքների անդրադարձումը, բացի նշված երկու տիպերից, առաջացնում է նաև մակերևութային ալիքներ։ Առաձգական ալիքների համար հատկանշականը տարածման արագության անկախությունն է արտաքին բեռի և ներքին լարումների մեծությունից ու բնույթից։

Կատեգորիա:Առաձգական ալիքներ
Լևոն Հակոբյան (մարզիչ)

**Հակոբյան Լևոն Հովհաննեսի** (), Խորհրդային և Ռուսաստանի հանդբոլի մարզիչ, ԽՍՀՄ և ՌՍՖՍՀ վաստակավոր մարզիչ։

## Կենսագրություն
Լևոն հակոբյանը ծնվել է 1944 թվականի նոյեմբերի 7-ին, Թեհրանում (Պարսկաստան, այժմ՝ Իրան)։ Ապրել է Վոլգոգրադում և Տոլյատիում։ Ավարտել է Վոլգոգրադի ֆիզիկական կուլտուրայի և սպորտի ինստիտուտը։

1972-1997 թվականներին աշխատել է Վոլգոգրադի տարածաշրջանային Մանկապատանեկան սպորտ դպրոցում որպես գլխավոր մարզիչ, Կրասնոդարի «Բուրեվեստնիկ» և «Ուրոժայ» թիմերում, Վոլգոգրադի «Մելիորատոր» և «Ռոտոր» ակումբներում։ 1997 թվականից մինչև 2011 թվականները եղել է Վոլգոգրադյան ակումբի մարզիչ և նախագահ։ Ակումբը տարբեր ժամանակներում կոչվել է «Ռոտոր», «Ակվա», «Դինամո-Ակվա» և «Դինամո»։ 2013 թվականի հուլիսից մինչև 2018 թվականը, նա մարզել է Տոլյատիի «Լադան»։

Հակոբյանի գլխավորությամբ «Դինամոն» հաղթել է Ռուսաստանի վեց առաջնություն, նվաճելով Հանդբոլի Եվրոպական Ֆեդերացիայի մարտահրավերների գավաթը (քաղաքների գավաթ) և Եվրոպայի սուպերգավաթը։ Լադան միշտ եղել է Ռուսաստանի առաջնության մրցանակակիրների շարքում (չորս արծաթե և մեկ բրոնզե մեդալ), իսկ 2014 թվականին նվաճել է Հանդբոլի Եվրոպական Ֆեդերացիայի գավաթը։

1993-2003 թվականներին նա մարզել է Ռուսաստանի հանդբոլի կանանց երիտասարդական հավաքականը, որը Բուլղարիայում և Մակեդոնիայի Հանրապետությունում նվաճել է աշխարհի առաջնությունները։ 1995-1996 թվականներին մարզել է Ռուսաստանի կանանց ազգային հավաքականը։ 2015 թվականին նրա գլխավորությամբ, Ռուսաստանի հավաքականը հաղթել է Գվանգջուի ամառային ունիվերսիադայում, նույն թվականին Հակոբյանը միացել է Ռուսաստանի հավաքականի գլխավոր մարզիչ Եվգենի Տրեֆիլովի մարզչական շտաբին։ Մեկ տարի անց թիմը հաղթել է Ռիո դե Ժանեյրոյի Օլիմպիական խաղերում։ 2018 թվականին նա գլխավորել է մինչև 18 տարեկան տարեկանների ազգային հավաքականը, ովքեր նվաճել են աշխարհի առաջնությունը Կելցեում (Լեհաստան)։

ՌՍՖՍՀ վաստակավոր մարզիչ, ԽՍՀՄ վաստակավոր մարզիչ։ Նա պարգևատրվել է «Հայրենիքի համար վաստակի շքանշանով»  1-ին աստիճանի մեդալով, (24.05.2017): Ռուսաստանի հանդբոլի ֆեդերացիայի վարկածով 2017/2018 մրցաշրջանի Ռուսաստանի Սուպեր լիգայի լավագույն մարզիչն է։

Հակոբյանի ղեկավարությամբ վերապատրաստվել են Ռուսաստանի սպորտի շուրջ 20 վաստակավոր վարպետներ և Ռուսաստանի սպորտի մի քանի տասնյակ միջազգային վարպետներ, որոնցից առանձնանում են․

* Օլգա Սերգեևնա Հակոբյան(Ամառային օլիմպիական խաղեր 2016)
* Ալիզար Տատյանա Ադամովնա  (2001 թվականի աշխարհի չեմպիոն)
* Իրինա Յուրևնա Բլիզնովա  (Ամառային օլիմպիական խաղեր 2016)
* Լյուդմիլա Վալերիևնա Բոդնիևա (2001 թվականի աշխարհի չեմպիոն)
* Վիդրինա, Սվետլանա Յուրիևնա
* Դարյա Եվգենևնա Դմիտրիևա (Ամառային օլիմպիական խաղեր 2016)
* Տատյանա Վլադիմիրովնա Երոխինա (Ամառային օլիմպիական խաղեր 2016)
* Սվետլանա Կոնստանտինովնա Մանկովան (Ամառային օլիմպիական խաղեր 1988)
* Ելենա Պետրովնա Չաուսովա (2001 թվականի աշխարհի չեմպիոն)։

## Մահ
Լևոն Հակոբյանը մահացել է 2018 թվականի օգոստոսի 28-ի լույս 29-ի գիշերը։ Թաղված է Վոլգոգրադում։

## Ծանոթագրություններ

Կատեգորիա:«Հայրենիքին մատուցած ծառայությունների համար» շքանշանի 1-ին աստիճանի մեդալով պարգևատրվածներ
Կատեգորիա:ԽՍՀՄ վաստակավոր մարզիչներ
Չարլի Ուեբեր

**Չարլզ «Չարլի» Ալան Ուեբեր կրտսեր** (, ), ամերիկացի դերասան։ Հայտնի է իր՝ «Բաֆին՝ վամպիրների կործանիչ» հեռուստասերիալում Բեն Ուիլքինսոնի, «Անհաջողները» սերիալում Թոդի և «Ինչպես խուսափել սպանության համար պատժից» սերիալում Ֆրենկ Դելֆինոյի դերերով։

## Վաղ տարիներ
Չարլզ Ալան Ուեբեր կրտսերը ծնվել է 1978 թվականի սեպտեմբերի 20-ին ԱՄՆ-ի Միսսուրի նահանգի Ջեֆերսոն քաղաքում։ Վաղ մանկությունից զբաղվել է դերասանությամբ։ Ավագ դասարաններում դրամաներ է ուսումասիրել, բայց չի մասնակցել դպրոցական բեմադրություններին։ Դպրոցն ավարտելուց հետո մեկնել է քոլեջ, որը մեկ տարի անց թողել և 19 տարեկանում տեղափոխվել է Նյու Յորք։ Սկսել է սովորել դերասանական արվեստ՝ մոդել աշխատելով, մինչև նրա կարիերան վեր է բարձրացել։

## Կարիերա
2000 թվականի «Կոտրված սրտերի ակումբը» կատակերգության գլխավոր դերը կարելի է համարել նրա բեկումնային դերը։ Ուեբերը բազմաթիվ հեռուստասերիալներում է հանդես եկել, սակայն ամենահետաքրքիր դերերից մեկը երիտասարդ բժիշկ Բեն Ուիլքինսոնի դերն է «Բաֆին՝ վամպիրների կործանիչ» կուլտային շոուի հինգերորդ սեզոնում։ Նրա կերպարը ընտել է վրեժխնդիր աստվածուհի Գլորիան՝ նա տիրացավ Բենի մարմնին՝ Ոչնչացնողին հասնելու համար։ Սեզոնի եզրափակչում նրա հերոսը մահանում է։ Ուեբերն այս շոուի մեջ նկարահանվել է 2000-2001 թվականներին։ 2004 թվականից նա «Դաժան խաղեր 3» ֆիլմում խաղացել է Բրեդ Փաթերսոնի դերը։

2003-2004 թվականներին նկարահանվել է «Այրի կնոջ սերը» ընտանեկան դրամայում Ջեյի դերում։ Հայտնվել է այնպիսի սերիալներում, ինչպիսիք են՝ «Դրյու Քերի շոու»-ն, «Կախարդվածները» «Ջորջիի կանոնը» և «Բժիշկ Հաուս»-ը։ Վերջերս դերասանը Մեթ Լանթերի հետ նկարահանվել է «Վամպիրական հիքի» կինո-պարոդիայի գլխավոր դերում, երկուսն էլ նկարահանվել են «90210. Նոր սերունդ» հեռուստասերիալում։ Հարկ է նաև նշել MTV ալիքի «Անհաջողները» սերիալում նրա հայտնվելը, որտեղ դերասանը հանդես է եկել կանոնավոր դերով։

2014 թվականին Ուեբերը ստանում է Շոնդա Ռայմսի «Ինչպես խուսափել սպանության համար պատժից» սերիալի հիմնական դերերից մեկը։

## Ֆիլմագրություն

## Ծանոթագրություններ

## Արտաքին հղումներ

Կատեգորիա:1978 ծնունդներ
Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի մոդելներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Անձինք այբբենական կարգով
Կատեգորիա:Դերասաններ այբբենական կարգով
Կատեգորիա:Հնչյունավորողներ
Կատեգորիա:Սեպտեմբերի 20 ծնունդներ